"Romanii sunt flamanzi, in timp ce mega-catedrala se ridica", titreaza site-ul suedez The Local , intr-un articol semnat de asistentul social Jenny Sonesson, fost consilier politic al Cabinetului suedez, din partea Partidului Liberal.Aceasta povesteste cum, pe masura ce se plimba pe strazile capitalei suedeze Stockholm, in perioada Craciunului, trece pe langa "ceea ce a devenit o caracteristica a strazilor din Suedia in ultimii ani - imaginea cersetorilor romani ", care stau "infasurati in paturi, incercand sa alunge frigul iernii"."Sunt deznadajduita cand ma gandesc cum Guvernul Romaniei prioritizeaza constructia de biserici inaintea bunastarii poporului roman", spune Jenny Sonesson, care povesteste cele vazute in tara noastra."Am vazut cu ochii mei mizeria din care cersetorii aliniati pe strazile Stockholm-ului au fugit. Primavara trecuta am facut parte dintr-o delegatie impreuna cu ministrul Birgitta Ohlsson, intr-o vizita la Bucuresti . Scopul vizitei noastre a fost sa ne intalnim cu reprezentanti ai Guvernului roman si sa le transmitem sa foloseasca fondurile structurale europene pentru a combate saracia.Impresiile din satele romanesti raman cu mine - cocioabe, noroi si cai slabi tragand carute", relateaza asistentul social, care spune cum oamenii nu au apa curenta si singura sursa de incalzire este focul cu lemne stranse din padure. In plus, povesteste ea, nu sunt nici bani pentru mancare, iar mesele reprezinta aproape in intregime mamaliga."Cum poate fi asta parte a Uniunii noastre Europene?", s-au intrebat cele doua.Jenny Sonesson continua: "Drepturile omului sunt la fundatia Uniunii Europene. In centrul Bucurestiului, cand am trecut pe langa monstruozitatea de palat al dictatorului Ceausescu, colegii nostri din Romania ne-au aratat santierul unei cladiri si au spus 'Aici se construieste una dintre cele mai mari catedrale ortodoxe din lume'"."Proiectul aproape faraonic a inceput in anul 2010 si urmeaza sa se incheie in doi ani. Costurile nu se stiu, insa vor fi masurate in sute de milioane de euro. Ziarul francez Le Figaro estimeaza ca suma va ajunge la un miliard de euro.Intr-una dintre cele mai sarace tari ale Europei, exista resurse pentru a construi o catedrala de 125 de metri, cu arcuri aurii, si in acelasi timp o mama si cei patru copii ai sai sunt nevoiti sa traiasca intr-o cocioaba, fara apa sau curent electric", mai arata asistentul social.Aceasta sustine ca statul contribuie financiar la catedrala, dar fara sa se stie cu exactitate suma. Potrivit BBC, statul da Bisericii 100 de milioane de euro pe an, pentru a plati salariile clerului si pentru a finanta renovarile si constructiile de biserici, noi lacase de cult fiind construite in tara.In plus, mai afirma Jenny Sonesson, "politicienii sunt dependenti de sustinerea clerului in campaniile electorale"."Trebuie desigur sa exprimam intelegere pentru mostenirea dictaturii comuniste, atunci cand religia era tintita si mostenirea culturala neglijata. Insa de asemenea ar trebui sa criticam o situatie in care o tara UE saraca prioritizeaza biserici inaintea caselor pentru copiii inghetati.Potrivit Eurostat, circa 40 la suta din populatia Romaniei este considerata saraca. Potrivit ONU, rromii sunt cei mai vulnerabili, conditiile lor de trai putand echivala cu cele din Africa sub-sahariana, unii dintre cei mai saraci oameni din lume. Liderilor politici le lipseste evident capacitatea, vointa si poate empatia de a adopta o abordare serioasa pentru a ajuta, in ciuda disponibilitatii fondurilor europene", mentioneaza asistentul social in articolul din The Local.Nu in ultimul rand, aceasta considera ca in Romania exista o criza umanitara in desfasurare, care necesita o initiativa de tip plan Marshall, iar UE ar trebui sa ceara Romaniei sa accepte echipe de experti internationali pe termen lung."Este nesustenabil pentru milioane de cetateni UE sa traiasca in deznadejde. Daca politicienii Romaniei nu arata o dorinta veritabila pentru schimbare, atunci trebuie avuta o discutie pe tema viitorului tarii in Uniune, criteriile de la Copenhaga pentru apartenenta cu siguranta nefiind indeplinite", mai scrie Jenny Sonesson."Catedrala enorma din Bucuresti este devotata lui Hristos. Sunt complet convinsa ca Iisus tamplarul ar prefera ca mama cu cei patru copii ai sai sa ajunga sa traiasca intr-o casa calduroasa", incheie asistentul social.